NORAKSTS

|  |  |
| --- | --- |
| 28.10.2022. | Nr.14/28 |

**neapbūvēta zemesgabala dambja ielā 22A, Jelgavā**

**atsavināšanas uzsākšana un izsoles noteikumu apstiprināšana**

(ziņo: I.Škutāne)

Saņemts SIA “TRAFIK” (reģistrācijas Nr.43603028296, juridiskā adrese: Draudzības iela 6, Jelgava, LV-3001) iesniegums, kurā lūdz atsavināt Jelgavas valstspilsētas pašvaldībai piederošo zemes vienību Dambja ielā 22A, Jelgavā.

Jelgavas valstspilsētas pašvaldībai piederošs neapbūvēts zemesgabals 1392 m2 platībā ar kadastra apzīmējumu 09000030419 Dambja ielā 22A, Jelgavā (turpmāk - Zemesgabals) ierakstīts Zemgales rajona tiesas Jelgavas pilsētas zemesgrāmatas nodalījumā Nr. 100000627623 ar kadastra numuru 09000030420.

2019. gada 5. aprīlī Jelgavas pilsētas dome ar SIA “TRAFIK” ir noslēgusi Zemesgabala nomas līgumu Nr.8-28/9, kura beigu termiņš ir 2024. gada 5. aprīlis.

Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), Zemesgabala izmantošanas veids ir jauktas centra apbūves teritorija.

No Publiskas personas mantas atsavināšanas likuma (turpmāk - Atsavināšanas likums) 4. panta pirmās daļas izriet, ka publiskas personas nekustamo īpašumu var atsavināt, ja tas nav nepieciešams pašvaldības funkciju nodrošināšanai.

Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē, tai skaitā ar pretendentu atlasi, t.i. starp Zemesgabalam piegulošo šādu zemes vienību īpašniekiem:

1. Aspazijas iela 16, Jelgava, kadastra Nr. 09000030099, kadastra apzīmējums 09000030099;
2. Dambja iela 20, Jelgava, kadastra Nr. 09000030039, kadastra apzīmējums 09000030039;
3. Draudzības iela 6, Jelgava, kadastra Nr. 09000030041, kadastra apzīmējums 09000030395.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

 2022. gada 3. oktobrī nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam), novērtēja Zemesgabalu un noteica tā tirgus vērtību 16300,00 *euro* (sešpadsmit tūkstoši trīs simti *euro*, 00 centi)*.*

Valsts zemes dienesta Nekustamā īpašuma Valsts kadastra informācijas sistēmā Zemesgabala kadastrālā vērtība ir noteikta 15841,00 *euro* (piecpadsmit tūkstoši astoņi simti četrdesmit viens *euro*, 00 centi).

Atsavināšanas likuma 36. panta trešā daļa nosaka, ka, pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2022. gada 10. oktobrī Jelgavas valstspilsētas pašvaldības īpašuma atsavināšanas komisija noteica Zemesgabala nosacīto cenu 16300,00 *euro* (sešpadsmit tūkstoši trīs simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 1630,00 *euro* (viens tūkstotis seši simti trīsdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar likuma “Par pašvaldībām” 21. panta pirmās daļas 17. punktu, Publiskas personas mantas atsavināšanas likuma 3. panta pirmās daļas 1. punktu, 4. panta pirmo daļu, 8. pantu, 15. pantu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2022. gada 10. oktobra lēmumu Nr. 9/11 “Neapbūvēta zemesgabala Dambja ielā 22A, Jelgavā atsavināšana” un SIA “TRAFIK” iesniegumu,

**JELGAVAS VALSTSPILSĒTAS DOME NOLEMJ:**

1. Atsavināt Jelgavas valstspilsētas pašvaldībai piederošu neapbūvētu zemesgabalu Dambja ielā 22A, Jelgavā (kadastra Nr. 09000030420, kadastra apzīmējums 09000030419, platība 1392 m2), pārdodot to mutiskā izsolē ar augšupejošu soli un pretendentu atlasi starp zemesgabalam piegulošo zemes vienību īpašniekiem.
2. Noteikt neapbūvēta zemesgabala Dambja ielā 22A, Jelgavā, pārdošanas nosacīto cenu (izsoles sākumcenu) 16300,00 *euro* (sešpadsmit tūkstoši trīs simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 1630,00 *euro* (viens tūkstotis seši simti trīsdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – piecus gadus.
3. Apstiprināt neapbūvēta zemesgabala Dambja ielā 22A, Jelgavā izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot neapbūvēta zemesgabala Dambja ielā 22A, Jelgavā izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. oktobrī